Diari Oficial de la Generalitat Valenciana


Sumari del DOGV 6364, del 28-09-2010 (2010/10584)

DECRET 148/2010, de 24 de setembre, del Consell, pel qual s'autoritza la implantació d'ensenyaments universitaris oficials de doctorat en la Universitat Jaume I de Castelló.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6364

Data del DOGV
:   28-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10988


Data del document
:   24-09-2010

Organisme emissor
:   Conselleria d'Educació

Tipus de document
:   Decret

Correcció d'errades

Anàlisi jurídica

 Descriptors 

:   * Universitat Jaume I
    * centre d'ensenyament
    * títol d'estudis
    * universitat
    * ensenyament superior
    * legislació

DECRET 148/2010, de 24 de setembre, del Consell, pel qual s'autoritza la implantació d'ensenyaments universitaris oficials de doctorat en la Universitat Jaume I de Castelló. [2010/10788]  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles: grau, màster i doctorat; i en l'article 35 disposa que per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats del fet que l'oportú pla d'estudis s'ajusta a les directrius i condicions establides pel Govern.  
D'una altra banda, la Resolució de 29 de desembre de 2008, de la Direcció General d'Universitats del Ministeri de Ciència i Innovació, establix el procediment per a la verificació d'ensenyances oficials de doctorat.  
La Universitat Jaume I de Castelló ha sol·licitat l'autorització per a impartir, a partir del curs 2009-2010, els ensenyaments universitaris oficials de doctorat que s'indiquen en l'annex del present decret.  
Consta en l'expedient l'informe del Consell Social de la Universitat Jaume I de Castelló i la proposta del Consell de Govern.  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió del dia 31 de març de 2010.  
El Consell d'Universitats ha verificat els plans d'estudi dels ensenyaments universitaris oficials de doctorat que s'indiquen en l'annex del present decret.  
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; la Resolució de 29 de desembre de 2008, de la Direcció General d'Universitats del Ministeri de Ciència i Innovació; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 24 de setembre de 2010,  
DECRETE  
Article 1. Autorització d'ensenyances  
S'autoritza la implantació a la Universitat Jaume I de Castelló en el curs 2009-2010, dels ensenyaments universitaris oficials de doctorat que s'indiquen en l'annex del present decret.  
Article 2. Inscripció en el Registre i els seus efectes  
S'informarà el Ministeri d'Educació de la present autorització, perquè este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 24 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
Annex  
Doctorats per la Universitat Jaume I de Castelló en:  
1. Dret.  
2. Qüestions Actuals en l'Àmbit de les Relacions Laborals.  
3. Sostenibilitat en les Organitzacions.  
4. Finances i Comptabilitat.  
5. Administració d'Empreses i Màrqueting.  
6. Economia Internacional i Industrial.  
7. Sistemes Informàtics Avançats.  
8. Riscos Ambientals i Laborals.  
9. Ciències.  
10. Tecnologies Industrials, Materials i Edificació (TIME).  
11. Matemàtica Computacional.  
12. Psicologia del Treball, de les Organitzacions i en Recursos Humans.  
13. Psicopatologia, Salut i Neuropsicologia.  
14. Història i Estudis Contemporanis.  
15. Estudis Internacionals de Pau, Conflictes i Desenrotllament.  
16. Intervenció Social i Familiar.  
17. Filologia i Cultures Europees.  
18. Noves Tendències i Processos d'Innovació en Comunicació.  
19. Lingüística Aplicada en Llengua Anglesa.  
20. Tecnologies del Llenguatge, la Terminologia i la Traducció.  
21. Estudis de Traducció i Interpretació.  
22. Integració d'Informació Geoespacial/Integration of Geospatial Information.  
Doctorats interuniversitaris, per les universitats que s'especifiquen en cada un, en:  
23. Cooperació al Desenrotllament per la Universitat Jaume I de Castelló i la Universitat de València - Estudi General.  
24. Desenrotllament Local i Territori per la Universitat Jaume I de Castelló i la Universitat de València - Estudi General  
25. Màrqueting per la Universitat d'Alacant, Universitat Jaume I de Castelló i la Universitat de València - Estudi General.  
26. Química Sostenible per la Universitat de Castella-la Manxa, Universitat Complutense de Madrid, Universitat d'Extremadura, Universitat Jaume I de Castelló, Universitat Politècnica de València, Universitat Pública de Navarra i la Universitat de València - Estudi General.  
27. Química Teòrica i Modelització Computacional per la Universitat Autònoma de Madrid, Universitat de Cantàbria, Universitat Complutense de Madrid, Universitat d'Extremadura, Universitat de Granada, Universitat de les Illes Balears, Universitat Jaume I de Castelló, Universitat de Múrcia, Universitat d'Oviedo, Universitat del País Basc / Euskal Herriko Univertsitatea, Universitat de Sevilla, Universitat de València-Estudi General i la Universitat de Vigo.  
28. Nanociencia i Nanotecnologia per la Universitat d'Alacant, Universitat de Castella-la Manxa, Universitat Jaume I de Castelló, Universitat de La Laguna i la Universitat de València - Estudi General.  
29. Estudis i Investigacions sobre les Dones, Feministes i de Gènere per la Universitat Jaume I de Castelló i la Universitat Miguel Hernández d'Elx.  
30. Ètica i Democràcia per la Universitat Jaume I de Castelló i la Universitat de València-Estudi General.  
31. Història Moderna per la Universitat d'Alacant, Universitat Jaume I de Castelló i la Universitat de València-Estudi General.  
32. Ciències de la Salut per la Universitat d'Alacant, Universitat d'Almeria, Universitat Autònoma de Madrid, Universitat de Huelva, Universitat Internacional de Catalunya, Universitat Jaume I de Castelló, Universitat de Lleida i la Universitat Rovira i Virgili.